open-index/open-wikipedia-markdown huggingface dataset:
Ριχάρδος του Εβρέ

Ο **Ριχάρδος**, αγγλ. Richard (απεβ. 1067) από τον Οίκο της Νορμανδίας ήταν ευγενής από τη Νορμανδία κατά τη βασιλεία τού Γουλιέλμου Α΄ της Αγγλίας. Έγινε κόμης τού Εβρέ (1037-67).

## Βιογραφία
Ήταν ο πρωτότοκος γιος τού Ροβέρτου αρχιεπισκόπου τού Ρουέν & κόμη τού Εβρέ και της Χερλέβα.

O Ριχάρδος δώρησε έναν μύλο από το Εβρέ στο αββαείο τού Ζυμιέζ με καταστατικό τού 1039. Αναφέρεται σε ένα καταστατικό τού Γουλιέλμου Α΄, που επιβεβαιώνεται ότι ο Ριχάρδος είναι δωρητής στο αββαείο. Ο Ριχάρδος και η σύζυγός του Γκοντεχίλντις ίδρυσαν το Σαιν-Σωβέρ στο Εβρέ. Ως κόμης τού Εβρέ, δώρησε την εκκλησία τού Γκραβινύ στο Σαιν-Τρινιτέ της Ρουέν το 1052/66. Ο Ριχάρδος δώρησε το 1/10 μίας πόλης στο αββαείο τού Σαιν-Τωρίν.

Αναφέρεται από κάποιον, ότι έλαβε μέρος στη μάχη τού Χάστινγκς το 1066, αλλά είναι απίθανο λόγω της προχωρημένης ηλικίας του. Απεβίωσε το επόμενο έτος. Ο γιος του Γουλιέλμος είναι από τους λίγους γνωστούς συντρόφους τού Γουλιέλμου Α΄ στη μάχη τού Χάστινγκς. Ο Γουλιέλμος συνεισέφερε 80 πλοία στην εισβολή στην Αγγλία το 1066 και εμφανίζεται ως κόμης τού Εβρέ.

## Οικογένεια
Νυμφεύτηκε μετά το 1040 τη Γκοντεχίλντις (Αδελαΐδα) Ραμόν, χήρα τού Ρογήρου Α΄ του Τόσνυ και είχε τέκνα:
* Γουλιέλμος απεβ. 1118, κόμης τού Εβρέ.
* Γκονταχίλντις, μοναχή στο Σαιν Σωβέρ τού Εβρέ.
* Αγνή, παντρεύτηκε τον Σίμωνα Α΄ κύριο τού Μονφόρ.
** Βερτράδη του Μονφόρ 1070-1117, παντρεύτηκε τον Φίλιππο Α΄ της Γαλλίας.

## Πρόγονοι

## Παραπομπές


## Πηγές
* Detlev Schwennicke, Europäische Stammtafeln: Stammtafeln zur Geschichte der Europäischen Staaten, Neue Folge, Band II (Marburg, Germany: J. A. Stargardt, 1984), Tafel 79
* J. Horace Round, Calendar of Documents preserved in France, Vol. I (London: Eyre and Spottiswoode, 1899), p. 54

Κατηγορία:Οίκος της Νορμανδίας
Τομ Έλις

Ο **Τομ Τζον Έλις** (αγγλικά: Thomas John Ellis, γεννήθηκε στις 17 Νοεμβρίου το 1978) είναι ηθοποιός από το Κάρντιφ της Ουαλίας. Είναι κυρίως γνωστός για τον ρόλο του ως Γκάρι Πρέστον στην κωμωδία *Miranda* (2009 - 2015) και ως Λούσιφερ Μόρνινγκσταρ  στην Αμερικάνικη τηλεοπτική σειρά ''Lucifer'' (2016 - σήμερα).

## Βιογραφία
Ο Έλις γεννήθηκε στο Κάρντιφ και είναι ο γιος της Μέριλιν Τζιν (Χούπερ) και του Κρίστοφερ Τζον Έλις. Ο πατέρας του, η αδερφή του και ο θείος του είναι όλοι ιερείς. Ο θείος του, Ρόμπερτ Έλις, είναι διευθυντής του Regent's Park College της Οξφόρδης, στο οποίο φοίτησε και ο πατέρας του. Ο Έλις φοίτησε στο Χάι Στορς Σκουλ στο Σέφιλντ και συμμετείχε στην Νεανική Ορχήστρα του Δήμου του Σέφιλντ. Έλαβε πτυχίο στις θεατρικές σπουδές από την Βασιλική Ακαδημία της Σκωτίας (πρώην Βασιλική Σκωτσέζικη Ακαδημία Μουσικής και Θεάτρου, Royal Scottish Academy of Music and Drama [RSAMD]).

## Καριέρα
Οι σημαντικότεροι ρόλοι του Έλις περιλαμβάνουν τον Γκάρι Πρέστον στο τηλεοπτικό σόου *Miranda* που μεταδιδόταν στο BBC, μαζί με την Μιράντα Χαρτ από τις 9 Νοεμβρίου 2009 έως την 1η Ιανουαρίου 2015, τον Τζάστιν στην σειρά του Channel 4 *No Angels* και τον Τόμας Μίλιγκαν στην τρίτη και τελευταία σεζόν του τηλεοπτικού προγράμματος του BBC One *[[Doctor Who]]*. Τον Ιούλιο και τον Αύγουστο του 2009, ο Έλις πρωταγωνίστησε στην κωμωδία-δράμα του ITV *Monday Monday,* με την Φέι Ρίπλεϊ. Συμμετείχε επίσης ως Ερευνητής Ντετέκτιβ Μπλαντ στο *[[Agatha Christie's Poirot]]*. Πρωταγωνίστησε ως γιατρός στην σειρά του USA Network *Rush*. Το 2011, πρωταγωνίστησε ως Μαρκ Έτσις στην βρετανική δραματική σειρά *The Fades*.

Τον Φεβρουάριο του 2015, ανακοινώθηκε ότι ο Έλις θα πρωταγωνιστούσε ως Λούσιφερ Μόρνινγκσταρ στην τηλεοπτική δραματική σειρά του Fox, *[[Lucifer (τηλεοπτική σειρά)|Lucifer]]*, βασισμένη στο ομώνυμο κόμικ, που έκανε πρεμιέρα στις 25 Ιανουαρίου 2016. Αυτή η τηλεοπτική σειρά πήρε παράταση από το δίκτυο Netflix για πέμπτη σεζόν, όπως ανακοινώθηκε στις 6 Ιουνίου 2019, το 2021 βγήκε, και η έκτη σεζόν.

## Προσωπική ζωή
Ο Έλις έχει μια κόρη, που γεννήθηκε το 2005, με την πρώην σύντροφό του Εστέλ Μόργκαν.

Ήταν παντρεμένος με την ηθοποιό Τέιμζιν Όουθγουεϊτ από το 2006 έως το 2014. Τον Ιούνιο του 2008 απέκτησαν την πρώτη τους κόρη. Στις 25 Δεκεμβρίου 2008, το ζευγάρι εμφανίστηκε στο τηλεπαιχνίδι του ITV *All Star Mr & Mrs Christmas Special*. Η δεύτερη κόρη τους γεννήθηκε τον Αύγουστο του 2012. Στις 29 Αυγούστου 2013, ένας εκπρόσωπος τύπου του ζευγαριού ανακοίνωσε ότι το ζευγάρι είχε χωρίσει, με την Όουθγουεϊτ να κάνει αίτηση διαζυγίου τον επόμενο μήνα.

Το 2019, ο Έλις αρραβωνιάστηκε με την τηλεοπτική παραγωγό Μέϊγκαν Όπενχαϊμερ.

## Φιλμογραφία

## Παραπομπές


## Εξωτερικοί σύνδεσμοι
* 

Κατηγορία:Ουαλοί ηθοποιοί κινηματογράφου
Κατηγορία:Ουαλοί ηθοποιοί τηλεόρασης
Ραλφ του Γκασέ

Ο **Ραλφ ή Ραούλ**, αγγλ. Ralph/Raoul (απεβ. 1051) από τον Οίκο της Νορμανδίας ήταν κύριος τού Γκασέ και άλλων ιδιοκτησιών στη Νορμανδία. Έπαιξε σημαντικό ρόλο κατά την ανηλικιότητα τού Γουλιέλμου Α΄ της Αγγλίας.

## Βιογραφία
Ήταν ο δευτερότοκος γιος τού Ροβέρτου αρχιεπισκόπου τού Ρουέν & κόμη τού Εβρέ και της Χερλέβα. Εξάδελφός του ήταν ο Ροβέρτος Α΄ δούκας της Νορμανδίας.

Ο μεγαλύτερος αδελφός του Ριχάρδος έλαβε την κομητεία τού Εβρέ και ο Ραλφ την κυριότητα τού Γκασέ στην Κάτω Νορμανδία· επίσης το Μπαβέν, Νογιόν-συρ-Ανντέλ, Γκραβενσόν & Εκουσέ. Έπειτα από το τέλος τού Ροβέρτου Α΄, ο αρχιεπίσκοπος Ροβέρτος ανέλαβε την επιτροπεία τού γιού εκείνου Γουλιέλμου Α΄. Ο αρχιεπίσκοπος ήταν ικανός να κρατήσει τάξη στο δουκάτο της Νορμανδίας, αλλά όταν το 1037 απεβίωσε, άρχισαν εξεγέρσεις και ιδιωτικές διαμάχες.

Ένας από τους εξεγερθέντες ήταν ο Ραλφ. Το 1040 δολοφόνοι, υπό τις διαταγές τού Ραλφ, σκότωσαν τον κύριο παιδαγωγό τού νεαρού δούκα, τον Γιλβέρτο κόμη τού Μπριόν, όταν αυτός ίππευε κοντά στο Εσαφούρ. Το 1043 ο Γουλιέλμος Α΄ και οι σύμβουλοι και θείοι του Γουλιέλμος κόμης τού Ταλού και ο Μοζέ αρχιεπίσκοπος τού Ρουέν αποφάσισαν να πείσουν τον Ραλφ να υποστηρίξει τον δούκα και το κατάφεραν. Ο Ραλφ, τώρα διοικητής τού οτρατού τού δούκα, εκστράτευσε εναντίον τού Τουρστάν λε Γκοζ, που μαζί με τον βασιλιά της Γαλλίας κατείχαν το Φαλαίζ. Ο Ραλφ, αφού κατέλαβε το Φαλαίζ, ανάγκασε τον Τουστάν σε εξορία και τον Ερρίκο Α΄ της Γαλλίας να αποσυρθεί από τη Νορμανδία. Ενόσο ήταν ένα σημαντικό μέλος τού κύκλου τού δούκα Γουλιέλμου Α΄, έκανε μεγάλες δωρεές στο αββαείο τού Ζουμιέρ. Ο Ραλφ απεβίωσε το 1051.

## Οικογένεια
Νυμφεύτηκε τη Μπαζίλα, κόρη τού Ζεράρ Φλαιτέλ κι είχε τέκνο:
* Ροβέρτος τού Γκασέ, απεβ. άτεκνος.

Έπειτα από το τέλος τού Ραλφ, η Μπαζίλα παντρεύτηκε τον Ούγο τού Γκουρναί.

## Πρόγονοι

## Παραπομπές


## Πηγές
* Ordericus Vitalis, The Ecclesiastical History of England and Normandy, Trans. Thomas Forester, Vol. II (, London: Henry G. Bohn, 1854), p.160
* Detlev Schwennicke, Europäische Stammtafeln: Stammtafeln zur Geschichte der Europäischen Staaten, Neue Folge, Band II (Marburg, Germany: Verlag von J. A. Stargardt, 1984), Tafel 79.

Κατηγορία:Οίκος της Νορμανδίας
Γιάνους Γκόρτατ

Ο **Γιάνους Καζίμιες Γκόρτατ** (*Janusz Kazimierz Gortat,* 5 Νοεμβρίου 1948 - 19 Δεκεμβρίου 2023) ήταν Πολωνός παλαίμαχος πυγμάχος, ο οποίος εκπροσώπησε την πατρίδα του σε δύο διαδοχικούς Θερινούς Ολυμπιακούς Αγώνες, ξεκινώντας από το 1972. Και στις δύο διοργανώσεις κέρδισε το χάλκινο μετάλλιο στην κατηγορία ελαφρών βαρών (&ndash;75 κιλά), αφού ηττήθηκε στους ημιτελικούς από τους μετέπειτα νικητές (Μάτε Πάρλοβ της Γιουγκοσλαβίας το 1972 και Λέον Σπίνκς των Ηνωμένων Πολιτειών το 1976).

Ήταν ο πατέρας του καλαθοσφαιριστή Μάρτσιν Γκόρτατ, ο οποίος είχε αγωνιστεί στο NBA και του πυγμάχου Ρόμπερτ Γκόρτατ.

## Ολυμπιακά αποτελέσματα 1972

* Γύρος των 32: Νίκησε το Γιάροσλαβ Κραλ (Τσεχοσλοβακία) με απόφαση, 5-0 
* Γύρος των 16: Νίκησε το Ρέιμοντ Ράσελ (Ηνωμένες Πολιτείες) με απόφαση, 3-2 
* Προημιτελικός: Νίκησε το Ρούντι Χόρνιγκ (Δυτική Γερμανία) KO 1 
* Ημιτελικός: Έχασε από τον Μάτε Πάρλοβ (Γιουγκοσλαβία) με απόφαση, 0-5

## Ολυμπιακά αποτελέσματα 1976

* Γύρος των 32: Νίκησε το Μίλοσλαβ Πόποβιτς (Γιουγκοσλαβία) στα σημεία, 3-2 
* Γύρος των 16: Νίκησε το Γκεόργκι Στοϊμένοβ (Βουλγαρία) TKO 3 
* Προημιτελικός: Νίκησε το Χουάν Ντομίνγκο Σουάρεζ (Αργεντινή) στα σημεία, 4-1 
* Ημιτελικός: Έχασε από τον Λέον Σπινκς (Ηνωμένες Πολιτείες) στα σημεία, 0-5

## Θάνατος
Απεβίωσε στις 19 Δεκεμβρίου 2023, σε ηλικία 75 ετών.

## Πηγές
* Βάση δεδομένων Olympics 
* Προφίλ στον επίσημο ιστότοπο της Πολωνικής Ολυμπιακής Επιτροπής 

## Παραπομπές


Κατηγορία:Πολωνοί πυγμάχοι
Κατηγορία:Αθλητές στους Θερινούς Ολυμπιακούς Αγώνες 1972
Κατηγορία:Πολωνοί χάλκινοι Ολυμπιονίκες
Κατηγορία:Αθλητές στους Θερινούς Ολυμπιακούς Αγώνες 1976
Κατηγορία:Αποδέκτες του Χρυσού Σταυρού της Αξίας (Πολωνία)
Κατηγορία:Ενταφιασμοί στο Στρατιωτικό Κοιμητήριο Ποβόνσκι
Γιαντβίγκα Γουστσέβσκα

Η **Γιαντβίγκα Γουστσέβσκα** (πολωνικά*:Jadwiga Łuszczewska,* ψευδώνυμο*:Διοτίμα*, 1 Ιουλίου 1834 - 23 Σεπτεμβρίου 1908) ήταν Πολωνή ποιήτρια και μυθιστοριογράφος. Γεννήθηκε και πέθανε στη Βαρσοβία. 
[μικρογραφία| Η Γουστσέβσκα ποζάρει ως η αρχαία μάντισσα [Διοτίμα, σε έναν πίνακα του Γιούζεφ Σίμλερ, 1855. ]]

## Έργα

* *Lech* (1859) 
* *Panienka z okienka* (1898) 
* *Sobieski pod Wiedniem* (1908) 
* *Pamiętnik 1834-1897* (1968)

## Παραπομπές

* J. Rokoszny: *Wspomnienia o Deotymie* [*Αναμνήσεις της Διοτίμας*]. Ράντομ 1934

## Εξωτερικοί σύνδεσμοι

* Βιογραφία της Διοτίμα-Γιαντβίγκα Γουστσέβσκα (Πολωνικά) 

## Παραπομπές


Κατηγορία:Πολωνές ποιήτριες
Κατηγορία:Πολωνές μυθιστοριογράφοι
Κατηγορία:Πολωνές συγγραφείς
Κατηγορία:Ενταφιασμοί στο Κοιμητήριο Ποβόνσκι
Greek Reporter

Το **Greek Reporter** είναι μία οργάνωση ειδήσεων για τους Έλληνες ανά τον κόσμο. Λειτουργεί ως ένα πρακτορείο ειδήσεων και μία ηλεκτρονική πύλη που αποτελείται από μία συλλογή ιστότοπων ειδήσεων του διαδικτύου, για τους Έλληνες και τους ανθρώπους ελληνικής καταγωγής που ζουν και εργάζονται εντός και εκτός της Ελλάδας. 

## Ιστορία
Ιδρύθηκε το 2008 από τον Αναστάσιο Παπαποστόλου ως Greek Hollywood Reporter, μία πύλη ειδήσεων για την ελληνική κοινότητα στον τομέα της ψυχαγωγίας. Δύο χρόνια αργότερα, ο ιστότοπος διευρύνθηκε για να στοχεύσει όλη την ελληνική διασπορά και άλλαξε το όνομά του σε Greek Reporter.

## Παραπομπές


## Εξωτερικοί σύνδεσμοι
*  

Κατηγορία:Ελληνική διασπορά
Κατηγορία:Ιστότοποι της Ελλάδας
Κατηγορία:Ειδησεογραφικοί ιστότοποι
Ντέιβ Γκίμπονς

Ο **Ντέιβ Γκίμπονς** (**Dave Chester Gibbons**) είναι Βρετανός καλλιτέχνης κόμικς, βραβευμένος για την πολύ μεγάλη συνεισφορά στο χώρο των εικονογραφημένων εκδόσεων. Γεννημένος στις 14 Απριλίου του 1949 ήταν αυτοδίδακτος και από πολύ νωρίς εργάσθηκε για λογαριασμό Βρετανικών εταιριών όπως *D.C. Thomson* και *I.P.C.*, ενώ το έργο του αναγνωρίσθηκε και σε πολλές άλλες χώρες. Μία από τις πλέον γνωστές δημιουργίες του αποτελεί η σειρά Harlem Heroes, για το περιοδικό *2000AD*. Επίσης το όνομά του περιλαμβάνεται μεταξύ των καλλιτεχνών που έχουν σχεδιάσει ιστορίες των εξίσου δημοφιλών σειρών ''Judge Dredd'' και *Dan Dare*. Κατά τη διάρκεια της πολυετούς καριέρας του, η οποία ξεκίνησε στα μέσα της δεκαετίας του '70, συνεργάσθηκε με πολλούς συγγραφείς όπως οι John Wagner, Alan Moore, Tom Tully κ.α. 

## Παραπομπές


Κατηγορία:Βρετανοί δημιουργοί κόμικς
Χαμζά Μπέι

Ο **Χαμζά Μπέι** (πέθανε το 1460) ήταν οθωμανός ναύαρχος αλβανικής καταγωγής του 15ου αιώνα.

Συμμετείχε ως διοικητής του στόλου του Μουράτ Β, κατά την πολιορκία της Θεσσαλονίκης το 1430, εφαρμόζοντας ναυτικό αποκλεισμό στο Θερμαϊκό, που συνέβαλε στην κατάληψη της πόλης.

Το 1453 έγινε ναύαρχος του οθωμανικού στόλου κατά την πολιορκία της Κωνσταντινούπολης . Αντικατέστησε τον Σουλεϊμάν Μπαλτόγλου, όταν αυτός στις 20 Απριλίου δεν κατάφερε να σταματήσει τρία Γενοβέζικα κι ένα βυζαντινό πλοίο κατά τον οθωμανικού αποκλεισμό της Πόλης να ανεφοδιάσουν τους πολιορκημένους. Στην τελική επίθεση στις 29 Μαϊου, ο στόλος του έκανε επιθέσεις αντιπερισπασμού στα θαλάσσια τείχη νότια της Κωνσταντινούπολης, στην θάλασσα του Mαρμαρά και εναντίον του φράγματος στον Κεράτιο στα βόρεια.

Την άνοιξη του 1455 εστάλη στη Μυτιλήνη που τότε διοικούσες οι Γενουάτες Γατελούζοι. Ο διοικητής Ντομένικο Γκατιλλούζιο έστειλε τον διπλωμάτη του Δούκα με πλούσια δώρα και τρόφιμα για να κερδίσει την ουδετερότητα κι ανεξαρτησία του, όπως κι έγινε.

Ο Χαμζά παρέμεινε ναύαρχος μέχρι το 1456 κάνοντας επιδρομές στην Ίμβρος, τη Λήμνος, τη Θάσο και τα παράλια της Μικράς Ασίας όπως στη Φώκαια, που πέρασαν στους Οθωμανούς. Μόνο στη Ρόδο τον σταμάτησαν οι Ιωαννιτες Ιππότες.

Το 1460, σαν πασάς (διοικητής) της Νικόπολης, εστάλη από το Μωάμεθ Β στη Βλαχία για μια επικίνδυνη αποστολή παραπλάνησης. Μαζί του για διερμηνέα πήρε τον Κωνσταντινουπολίτη λόγιο Θωμά Καταβοληνό. Τα σχέδια τους προδόθηκαν κι έπεσαν σε ενέδρα του Βλάντ Γ Τσέπες που τους ανασκολόπισε. Η είδηση προκάλεσε αίσθηση στη Δύση.

## Σε ταινίες
Στην ταινία *Dracula Untold* από τον Gary Shore, το Hamza Bey υποδύεται ο Ferdinand Kingsley.

Κατηγορία:Άλωση της Κωνσταντινούπολης
Κατηγορία:Ναύαρχοι της Οθωμανικής Αυτοκρατορίας
Κατηγορία:Pages with unreviewed translations
Μπράιαν Μπόλαντ

Ο **Μπράιαν Μπόλαντ** (**Brian Bolland**) είναι Βρετανός βραβευμένος καλλιτέχνης κόμικς, γεννημένος στις 26 Μαρτίου του 1951. Ευρύτατα γνωστός για τη συνεισφορά του στη δημοφιλή σειρά ''Judge Dredd'', διέδωσε την κουλτούρα των εικονογραφημένων εκδόσεων και το 1982 παρουσίασε τη δουλειά του πάνω στη σειρά *Camelot 3000* για λογαριασμό της Αμερικανικής εταιρίας *D.C. Comics*. Συνεργάσθηκε με πολλούς αξιόλογους συγγραφείς του είδους, ενώ ειδικεύεται στο σχεδιασμό εξώφυλλων.

## Παραπομπές


Κατηγορία:Βρετανοί δημιουργοί κόμικς
Νησιωτική αλεπού

thumb
Η **νησιωτική αλεπού** (*Urocyon littoralis*) είναι μικρή αλεπού που είναι αυτόχθων σε έξι από τα οκτώ Νησιά Τσάνελ της Καλιφόρνιας. Υπάρχουν έξι υποείδη, το καθένα είναι μοναδικό στο νησί που ζει, αντανακλώντας την εξελικτική του ιστορία. Οι νησιωτικές αλεπούδες είναι γενικά πειθήνιες, δείχνουν ελάχιστο φόβο για τους ανθρώπους και εξημερώνονται εύκολα. Οι νησιωτικές αλεπούδες διαδραμάτισαν σημαντικό ρόλο στην πνευματική ζωή των ντόπιων κατοίκων των Νησιών Τσάνελ. Οι νησιωτικές αλεπούδες υπήρξαν πιθανώς ημιεξημερωμένες ως κατοικίδια ζώα, χρησιμοποιήθηκαν για τις γούνες τους, ή για άλλες λειτουργίες όπως την καταπολέμηση των επιβλαβών οργανισμών.

## Αναπαραγωγή
Η νησιωτική αλεπού τυπικά σχηματίζει μονογαμικά αναπαραγωγικά ζευγάρια, τα οποία παρατηρούνται συχνά μαζί από τον Ιανουάριο και την εποχή της αναπαραγωγής, από τα τέλη Φεβρουαρίου έως τις αρχές Μαρτίου. Η περίοδος κύησης είναι 50-63 ημέρες. Η θηλυκή νησιωτική αλεπού γεννάει σε μια φωλιά, ένα έως πέντε κουτάβια, με μέσο όρο δύο ή τρία. Τα κουτάβια γεννιούνται την άνοιξη και αναδύονται από τη φωλιά στις αρχές του καλοκαιριού· η μητέρα τα θηλάζει για 7-9 εβδομάδες. Η σεξουαλική ωριμότητα επιτυγχάνεται στους 10 μήνες, και τα θηλυκά ζευγαρώνουν συνήθως εντός του πρώτου έτους. Οι νησιωτικές αλεπούδες ζουν 4-6 χρόνια στην άγρια φύση και έως 8 χρόνια στην αιχμαλωσία.

## Δείτε επίσης
*Αλεπού του Δαρβίνου
*Λύκος των Νήσων Φώκλαντ

## Παραπομπές


Κατηγορία:Είδη προ απειλής (NT)
Κατηγορία:Αλεπού
Κατηγορία:Θηλαστικά των Ηνωμένων Πολιτειών
Αγριόγιδο των Βραχωδών Ορέων

Η **ορεινή κατσίκα** (*Oreamnos americanus*), επίσης γνωστή ως **κατσίκα των Βραχωδών Ορέων**, είναι θηλαστικό ενδημικό στη Βόρεια Αμερική. Είναι υποαλπικό και αλπικό είδος, ενώ έχει και ικανότητες ανάβασης καθώς συχνά εντοπίζεται να στέκεται πάνω σε βράχους και πάγους.

Παρά την καθομιλουμένη ονομασία, δεν είναι μέλος του γένους *Κάπρα*, το γένος που περιλαμβάνει όλες τις άλλες κατσίκες, όπως το αγριοκάτσικο (*Capra aegagrus*) από το οποίο κατάγεται η εξημερωμένη κατσίκα.

## Διατροφή
μικρογραφία|Νεαρή ορεινή κατσίκα γλείφει το κιγκλίδωμα για το αλάτι
Οι ορεινές κατσίκες είναι φυτοφάγα ζώα και περνούν το μεγαλύτερο μέρος του χρόνου τους βοσκώντας. Οι ορεινές κατσίκες τρώνε χόρτα, βότανα, φτέρες, βρύα, λειχήνες, κλαδιά και φύλλα από θάμνους, καθώς και φύλλα από κωνοφόρα αν μεγαλώνουν σε μεγάλο υψόμετρο.
[μικρογραφία|Μια ορεινή κατσίκα βόσκει στο [Όρος Ράσμορ, Νότια Ντακότα]]
Στην αιχμαλωσία, η ορεινή κατσίκα μπορεί να τρώει επίσης σιτηρά, μηδικά, φρούτα, λαχανικά και χόρτα.

## Μαλλί
Αν και οι σύγχρονες ορεινές κατσίκες δεν έχουν εξημερωθεί και εμπορευματοποιηθεί για το μαλλί τους, οι προκολομβιανοί αυτόχθονοι λαοί της Βορειοδυτικής ακτής του Ειρηνικού το έκαναν.

## Αναφορές

## Περαιτέρω ανάγνωση

* A. W. F. Banfield (1974). *The Mammals of Canada*. University of Toronto Press. 
* M. Festa-Bianchet and S.D. Côté (2008). "Mountain Goats: Ecology, Behaviour and Conservation of an Alpine Ungulate". Island Press. . 265 p.

## Εξωτερικοί σύνδεσμοι

* Loyal J. Johnson (1994) Alaska Department of Fish & Game
* US Forest Service – ''Oreamnos americanus''
Κατηγορία:Θηλαστικά των Ηνωμένων Πολιτειών
Κατηγορία:Θηλαστικά του Καναδά
Κατηγορία:Είδη ελαχίστης ανησυχίας (LC)
Κιτρινομάγουλη Χελώνα

Η **κιτρινομάγουλη χελώνα** (επιστημονική-λατινική ονομασία *Trachemys scripta scripta*) είναι υποείδος χελώνας, χερσαίας και υδρόβιας, που ανήκει στην οικογένεια εμυδίδες. Αυτό το υποείδος συναντάται στις Ηνωμένες Πολιτείες Αμερικής, και πιο συγκεκριμένα από τη Φλόριντα μέχρι τη νοτιοανατολική Βιρτζίνια  και μάλιστα θεωρείται ένα από τα πιο κοινά είδη χελώνας για την περιοχή. Ζει σε μια μεγάλη ποικιλία υδροβιότοπων όπως λίμνες, ποτάμια και βάλτους. Εκτός από αυτά η Κιτρινομάγουλη Χελώνα είναι επίσης και πολύ δημοφιλή κατοικίδιο .

## Περιγραφή
right|μικρογραφία|Σε αυτή τη φωτογραφία είναι ευδιάκριτες οι μαύρες κηλίδες.
Τα αρσενικά συνήθως φτάνουν τα 13 έως 23 εκατοστά, μικρότερα από τα θηλυκά τα όποια κυμαίνονται στα 20 έως 33 εκατοστά.  Το καβούκι είναι συνήθως καφέ ή μαύρο, συχνά με κίτρινες γραμμώσεις ή κουκκίδες. Το χρώμα δέρματος είναι σκούρο πράσινο με εξίσου συχνά κίτρινες γραμμώσεις στο λαιμό και τα πόδια. Σε αυτά τα χαρακτηριστικά οφείλει και το όνομά της (κιτρινομάγουλη χελώνα). Ωστόσο το κάτω κέλυφός της τείνει να είναι κίτρινο με μαύρες κηλίδες κατά μήκος των άκρων και συχνά πάνω σε αυτό σχηματίζονται σχήματα όπως «S» και «?». Με την πάροδο του χρόνου όταν η χελώνα ενηλικιωθεί, φθάνοντας την ηλικία των 3 έως 4 ετών, το καβούκι της τείνει να γίνεται πιο σκούρο.  

## Φωτογραφίες

Αρχείο:Trachemys scripta scripta I.JPG
Αρχείο:Trachemys scripta scripta head.JPG
Αρχείο:Yellow-bellied slider (03).jpg
Αρχείο:Yellow-bellied slider (06).jpg


## Παραπομπές


Κατηγορία:Εμυδίδες
Κατηγορία:Είδη ελαχίστης ανησυχίας (LC)
Ευρωπαϊκό Πρωτάθλημα Σκοποβολής 10 μέτρων 1983

Το **Ευρωπαϊκό Πρωτάθλημα Σκοποβολής 10 μέτρων 1983** (αγγλικά: *1983 10m European Shooting Championships*) ήταν η 13η διοργάνωση του Ευρωπαϊκού Πρωταθλήματος Σκοποβολής 10 μέτρων, που διοργανώθηκε από την Ευρωπαϊκή Συνομοσπονδία Σκοποβολής. Η διοργάνωση πραγματοποιήθηκε στο Ντόρτμουντ, στη Δυτική Γερμανία. Στο πρωτάθλημα διεξήχθησαν 10 αγωνίσματα, 3 ανδρών, 2 γυναικών, 3 εφήβων και 2 νεανίδων. 
 
Πρωταθλήτρια χώρα αναδείχθηκε η Σοβιετική Ένωση κατακτώντας 3 χρυσά, 2 ασημένια και 2 χάλκινα μετάλλια. Τη δεύτερη θέση κατέλαβε η Πολωνία με 1 χρυσό και 1 ασημένιο και την τρίτη η Δυτική Γερμανία με 1 χρυσό και 1 χάλκινο μετάλλιο.
## Κάτοχοι μεταλλίων
### Ανδρών
1981 | 1982 | 1983 | 1984 | 1985

### Γυναικών
1981 | 1982 | 1983 | 1984 | 1985

## Πίνακας μεταλλίων

## Εξωτερικοί σύνδεσμοι
*Διεθνής Ομοσπονδία Σκοποβολής – Επίσημα αποτελέσματα
*Schießen — Europameisterschaften (1929–2004)

Κατηγορία:Ευρωπαϊκό Πρωτάθλημα Σκοποβολής 10 μέτρων
Κατηγορία:Σκοποβολή το 1983
Κατηγορία:Δυτική Γερμανία
Αραμπέσκ (μπαλέτο)

μικρογραφία|Πρώτη arabesque με το βοηθητικό πόδι ''en pointe και το ενεργητικό à la hauteur-90°''
**αραμπέσκ**(Γαλλικά:[aʁabɛsk]  κυριολεκτικά “Σε αραβική μόδα”) στον χορό,και ειδικότερα στο μπαλέτο,είναι μία θέση του σώματος στην οποία ο χορευτής στέκεται στο ένα πόδι-το βοηθητικό πόδι-με το άλλο πόδι-το ενεργητικό- turned out (γυρισμένο προς τα έξω) και εκτεινόμενο πίσω από το σώμα,με τα δύο πόδια τεντωμένα.Στο κλασσικό μπαλέτο,η *arabesque* μπορεί να εκτελεστεί με το βοηθητικό πόδι en pointe ή demi pointe ή με το πέλμα επίπεδο στο πάτωμα.

Το ενεργητικό πόδι μπορεί να ακουμπά το πάτωμα σε tendu-πίσω μία *arabesque* *par terre*-ή μπορεί να είναι ανυψωμένο.Οι συχνές γωνίες ανύψωσης του σηκωμένου ποδιού είναι οι 45°- *à demi hauteur- και οι* 90°*-à la hauteur.*Όταν η γωνία ξεπερνά κατά πολύ τις 90° και ο κορμός του σώματος κλίνει προς τα εμπρός για να εξισορροπήσει το ενεργητικό πόδι,η θέση ονομάζεται *arabesque penchée*. Τα χέρια μπορούν να κρατιούνται σε διάφορες  θέσεις.

Οι *Αραμπέσκ* περιγράφονται από την οπτική γωνία του χορευτή,υπό τους όρους των σταδίων αναφοράς σημείων που χρησιμοποιούνται στο εκπαιδευτικό σύστημα.


## Vaganova
Στην μέθοδο Vaganova υπάρχουν τέσσερις βασικές θέσεις *arabesque*:


* Στην **πρώτη** *αραμπέσκ*,ο χορευτής στέκεται σε  *effacé θέση-με το αριστερό πέλμα μπροστά-το δεξί πόδι ανασηκωμένο σε arabesque, το δεξί χέρι εκτείνεται προς το πλάι,προς το κοινό και το αριστερό χέρι εκτείνεται μπροστά,προς την γωνία.Το βλέμμα ακολουθεί την γραμμή του χεριού που εκτείνεται en avant.*



*  *Στην *'δεύτερη** αραμπέσκ τα πόδια είναι σαν την πρώτη arabesque, αλλά το δεξί χέρι εκτείνεται en avant ενώ το αριστερό χέρι εκτείνεται ευθυγραμμισμένο με τον ώμο του χορευτή; οι ώμοι είναι σε épaulemen ευθυγραμμισμένοι με τα χέρια. Το πρόσωπο του χορευτή είναι γυρισμένο προς το σημείο ένα.'' 

*   ''Στην **τρίτη** αραμπέσκ ,ο χορευτής στέκεται σε  croisé θέση-με το δεξί πέλμα μπροστά-το αριστερό πόδι υψωμένο σε arabesque,το δεξί χέρι εκτεινόμενο στο πλάι και λίγο πίσω από από τον ώμο και το αριστερό χέρι εκτεινόμενο μπροστά.Το βλέμμα ακολουθεί την γραμμή των χεριών εκτεινόμενο en avant.'' 

*  ''Στην **τέταρτη*' αραμπέσκ ο χορευτής στέκεται σε  croisé θέση-όπως και στην τρίτη arabesque,αλλά το δεξί χέρι εκτείνεται μπροστά και το αριστερό χέρι εκτείνεται όσο των δυνατών περισσότερο προς τα πίσω ευθυγραμμισμένο με το δεξί χέρι.Οι ώμοι είναι σε δυνατό épaulemen και το βλέμμα του χορευτή είναι στραμμένο προς το κοινό.*



## Αναφορές

### Σημειώσεις
Pawlick, Catherine E. (2011). *Vaganova Today: The Preservation of Pedagogical Tradition*. University Press of Florida. ISBN 978-0-8130-3697-7

### Διαβάστε επίσης
Kostrovitskaya, Vera (1995). School Of Classical Dance. ISBN 9781852730444

### Παραπομπές


Κατηγορία:Χορός
Κατηγορία:Μπαλέτο
Νάταλι Ιμπρούλϊα

Η **Νάταλι Ιμπρούλϊα** (4 Φεβρουαρίου 1975, Σίδνεϊ) είναι Αυστραλή και Αγγλίδα τραγουδίστρια και ηθοποιός. 

## Βιογραφία

Γεννήθηκε στο Σίδνεϊ στις 4 Φεβρουαρίου του 1975. Στις αρχές της δεκαετίας του 1990, έπαιξε τη Beth Brennan στην αυστραλιανή σαπουνόπερα Neighbours. Τρία χρόνια αργότερα και αφού εγκατέλειψε την τηλεοπτική σειρά, μετακόμισε στο Λονδίνο και ξεκίνησε την καριέρα της ως τραγουδίστρια με την πολύ επιτυχημένη διασκευή του τραγουδιού του Ednaswap "Torn" (1997) το οποίο έφτασε στις πρώτες θέσεις στα charts παγκοσμίως και έμεινε στην κορυφή του Billboard για δεκατέσσερις εβδομάδες. Το πρώτο άλμπουμ της, *[[:en:Left_of_the_Middle|Left of the Middle]]* (1997), πώλησε 7 εκατομμύρια αντίτυπα παγκοσμίως. Άλλες κυκλοφορίες περιλαμβάνουν το ''White Lilies Island'' (2001), *[[:en:Counting_Down_the_Days|Counting the Days]]* (2005), *[[:en:Glorious:_The_Singles_97–07|Glorious: The Singles 97-07]]* (2007), *[[:en:Come_to_Life|Come to Life]]* (2009), ένα άλμπουμ με τραγούδια που έχουν ερμηνεύσει μόνο άνδρες καλλιτέχνες, το ''Male'' (2015), και τέλος το *[[:en:Firebird_(album)|Firebird]]* (2021). Από το 1997, η Imbruglia έχει πουλήσει 10 εκατομμύρια δίσκους παγκοσμίως και έλαβε πολλά βραβεία, συμπεριλαμβανομένων οκτώ βραβείων ARIA, δύο βραβείων Brit, ένα Billboard Music Award και τρεις υποψηφιότητες Grammy. 

Εκτός από την καριέρα της ως τραγουδίστρια, η Ιμπρούλϊα έχει εμφανιστεί σε πολλές ταινίες, συμπεριλαμβανομένης της ταινίας *[[:en:Johnny_English|Johnny English]]* (2003) και μιας αυστραλιανής έθνικ ταινίας, *[[:en:Closed_for_Winter|Closed for Winter]]* (2009). Ήταν επίσης μοντέλο για πολλές γνωστές εταιρίες, όπως οι L'Oreal, Gap και Kailis. 

Τον Ιανουάριο του 2022 έλαβε μέρος στην τρίτη σεζόν του Βρετανικού σόου, ''The Masked Singer UK'', όπου και αναδείχθηκε νικήτρια.

## Δημόσια εικόνα και φιλανθρωπίες
Η Ιμπρούλϊα ανακηρύχθηκε η έκτη πιο όμορφη γυναίκα όλων των εποχών το 2004. Έχει τατουάζ με την επιγραφή "Shreya" στο λαιμό της, η οποία είναι μια σανσκριτική λέξη για το "ευοίωνο" ή "όμορφο", ένα κινεζικό τατουάζ στο αριστερό πόδι της που σημαίνει θάρρος και το σανσκριτικό Aum στην πλάτη της. Είπε ότι δεν είχε κάνει ποτέ πλαστική χειρουργική, αλλά ότι «δεν θα το αποκλείσω γιατί δεν ξέρω πώς θα αισθανθώ στο μέλλον». Είπε ότι θα ήθελε να «γεράσει χαριτωμένα, με ρυτίδες και όλα». Η Ιμπρούλϊα είναι πρεσβευτής της Virgin Unite και υποστηρίζει τις εκστρατείες για τον τερματισμό της φτώχειας. Έχει μιλήσει επίσης για την κλινική κατάθλιψη για να ευαισθητοποιήσει για τη διαταραχή. Το 2008 υποστήριξε την εκστρατεία κατά του καρκίνου του μαστού. 


## Παραπομπές


Κατηγορία:Αγγλίδες ηθοποιοί κινηματογράφου
Κατηγορία:Αγγλίδες ηθοποιοί σαπουνόπερας
Κατηγορία:Αγγλίδες τραγουδίστριες
Κατηγορία:Αγγλίδες τραγουδίστριες ποπ
Κατηγορία:Αυστραλές ηθοποιοί κινηματογράφου
Κατηγορία:Αυστραλοί τραγουδιστές
Κατηγορία:Βρετανοί μοντέλα
Κατηγορία:Αυστραλοί ιταλικής καταγωγής
Κατηγορία:Βραβευμένοι με Brit
Όρμαν (Οχρίδα)

Το **Όρμαν** είναι ένα χωριό στον Δήμο Οχρίδας, στα Σκόπια, στη Βόρεια Μακεδονία.

## Δημογραφία
Σύμφωνα με την απογραφή του 2002, το χωριό είχε πληθυσμό 34 κατοίκους. 

Οι εθνοτικές ομάδες του χωριού περιλαμβάνουν:

*Τούρκοι 34

## Παραπομπές

Κατηγορία:Χωριά Δήμου Οχρίδας
Κατηγορία:Χωριά της Βόρειας Μακεδονίας
Μπάμπης ο Επικούρειος

Ο **Μπάμπης ο Επικούρειος** (γεν. 1955, Αθήνα) είναι Έλληνας συγγραφέας και φιλόσοφος του Ηδέως Ζην.

## Βιογραφία
Γεννήθηκε στην Αθήνα και εργάζεται στη Νέα Ιωνία Αττικής. Είναι απόφοιτος του Οικονομικού Πανεπιστημίου Πειραιώς, αλλά ενδιαφέρεται πιο πολύ για τα κλασσικά γράμματα. Μεταξύ των άλλων εργάστηκε και στη δημοτική βιβλιοθήκη Νέας Ιωνίας Αττικής, ως βιβλιοθηκονόμος, απ’ όπου διώχθηκε γιατί δεν είχε κομματική ταυτότητα. 

Κατόπιν δούλεψε στο δημόσιο για 25 έτη και παραιτήθηκε όταν είχε την - τιμητική για τους πολλούς - θέση του προϊσταμένου.

Παράλληλα ήταν μέλος μιας ολιγομελούς ελεύθερης και άτυπης φιλοσοφικής ομάδας φίλων, μακριά από τα κόμματα και τις παρατάξεις. Μιας φιλοσοφικής ομάδας που την απασχολούσε η εύρεση του σκοπού της φύσης και του ανθρώπου δίνοντας την αξία που έχει ο άνθρωπος μέσα στη φύση. Σ’ αυτήν τη φιλοσοφική ομάδα εξήχθησαν συμπεράσματα που απασχολούν τον κάθε μυαλωμένο άνθρωπο και που είναι παρεμφερή με την Επικούρεια φιλοσοφία.

## Τα Βιβλία του
Παρ’ όλα ταύτα εκκινώντας τη συστηματική συγγραφική του δουλειά το 2005, έχει γράψει έως τώρα επτά βιβλία και δύο με τον Αριστοτέλη Κερασοβίτη. Οι τίτλοι των βιβλίων του είναι «Τα Πάντα εν Σοφία Εποίησας;», «Και Εγεννήθει ένα Καινούργιο Έθνος η Ελλάδα», «Η Επικούρεια Φιλοσοφία και ο Σύγχρονος Κόσμος», «Τα Άγουρα Φρούτα του Κήπου του Επίκουρου», «Επίκτητος: Αισχρά τα Δόγματά σου Επίκουρε», «Η των Αισθητηρίων Επιβολή», “ Επικούρεια Φιλοσοφία και Πολιτική” και με τη σύμπραξη του Αριστοτέλη Κερασοβίτη τα βιβλία α) «Επίκουρος, ο Ανατρεπτικός Φιλόσοφος» και β) “Περί Οργής” βιβλίο του Επικούρειου φιλόσοφου, Φιλόδημου. Επιπλέον είναι υπό έκδοση η ελεύθερη κατανοητή ερμηνεία του βιβλίου του φιλόσοφου Πολύστρατου “Περί Αλόγου Καταφρονήσεως”.

Επίσης ποιήματά του, έχουν συμπεριληφθεί σε μία ανθολογία «Την Πανελλήνια Ανθολογία Νέων Λογοτεχνών».

## Οι Δραστηριότητές του
Ακόμα έχει συμμετάσχει με εισηγήσεις του και στα οκτώ Πανελλήνια συμπόσια της Επικούρειας φιλοσοφίας καθώς και στις περισσότερες συναντήσεις των Φίλων της Επικούρειας φιλοσοφίας στον Όλυμπο. Έχει δώσει δεκάδες διαλέξεις στον Κήπο των Αθηνών και μία στον Κήπο της Θεσσαλονίκης. Συμμετείχε στις εσπερίδες για την Επικούρεια φιλοσοφία στα Τρίκαλα, στη Δράμα, στην Ιεράπετρα, στο Ηράκλειο.

Έχει οργανώσει και έχει μιλήσει έως τώρα στις εσπερίδες με Επικούρεια φιλοσοφικά θέματα, στη Νέα Ιωνία, στην Αίγινα, στη Χώρα της Αμοργού, στη Ζάκυνθο. Επιπλέον, έχει γράψει τόσο για τοπικά θέματα όσο και για τα προβλήματα που απασχολούν την Ελλάδα και τον Κόσμο με βάση την κοινή λογική, με βάση τον Κανόνα του Επίκουρου. Πολλά απ’ αυτά τα άρθρα έχουν δημοσιευθεί: και στον τοπικό τύπο και στο διαδίκτυο και σε περιοδικά του Ελληνοκεντρικού χώρου. Παράλληλα δεν μπορεί και να θεωρηθεί ήσσονος σημασίας και ο ακτιβιστικός του ρόλος μέσα στην κοινωνία.

## Παραπομπές


Κατηγορία:Έλληνες συγγραφείς του 20ού αιώνα
Γκενζέμπε Ντιμπάμπα

Η **Γκενζέμπε Ντιμπάμπα Κενένε** (Αμχαρικά: ገንዘቤ ዲባባ ቀነኒ, γεννήθηκε 8 Φεβρουαρίου 1991) είναι Αιθιόπισσα αθλήτρια του στίβου, δρομέας μεσαίων και μεγάλων αποστάσεων, που ειδικεύεται στα 1.500, 3.000 και 5.000 μέτρα. Είναι η κάτοχος του παγκοσμίου ρεκόρ στο ένα μίλι, 3.000 και 5.000 μέτρα στον κλειστό στίβο.

## Βιογραφία
Είναι η μικρότερη αδελφή της πολλαπλής Ολυμπιονίκους, Τιρουνές Ντιμπάμπα.

### Καριέρα

Έχοντας ήδη κατακτήσει μετάλλια σε κατηγορίες εφήβων, καθώς και το Πρωτάθλημα Αιθιοπίας, η Ντιμπάμπα κατέκτησε το πρώτο της μετάλλιο σε μεγάλη διοργάνωση μεγάλης κατηγορίας, και μάλιστα χρυσό, στο Παγκόσμιο Πρωτάθλημα Κλειστού Στίβου 2012 στην Κωνσταντινούπολη, στα 1.500 μέτρα γυναικών. Ήταν όγδοη στα 1.500 μέτρα στο Παγκόσμιο Πρωτάθλημα Στίβου 2013.

Τον Φεβρουάριο του 2014, η Ντιμπάμπα κατέρριψε τρία παγκόσμια ρεκόρ κλειστού στίβου, στα 1.500, 3.000 μέτρα και στα 2 μίλα γυναικών. Τον Μάρτιο, κατέκτησε το χρυσό μετάλλιο στο Παγκόσμιο Πρωτάθλημα Κλειστού Στίβου 2014, στα 3.000 μέτρα.

Στις 19 Φεβρουαρίου 2015, κατέρριψε και το παγκόσμιο ρεκόρ των 5000 μέτρων στον κλειστό στίβο. Στο Παγκόσμιο Πρωτάθλημα Στίβου 2015, κατέκτησε χρυσό και χάλκινο μετάλλιο στα 1.500 και 5.000 μέτρα αντίστοιχα.

Τον Φεβρουάριο του 2016, κατέρριψε άλλο ένα παγκόσμιο ρεκόρ, αυτό του ενός μιλίου στη Στοκχόλμη. Τον επόμενο μήνα, κατέκτησε το χρυσό μετάλλιο στο Παγκόσμιο Πρωτάθλημα Κλειστού Στίβου 2016, στα 3000 μέτρα γυναικών. Τον Αύγουστο κέρδισε το ασημένιο μετάλλιο στα 1.500 μέτρα γυναικών στους Ολυμπιακούς Αγώνες 2016.

Κατέκτησε τη δωδέκατη θέση στο Παγκόσμιο Πρωτάθλημα Στίβου 2017, στα 1.500 μέτρα γυναικών.

Έλαβε μέρος στο Παγκόσμιο Πρωτάθλημα Κλειστού Στίβου 2018 στο Μπέρμιγχαμ, όπου κατέκτησε δύο χρυσά μετάλλια, στα 1.500 και 3.000 μέτρα γυναικών.

## Ατομικά ρεκόρ

## Παραπομπές

## Εξωτερικοί σύνδεσμοι
 
* World Athletics : Genzebe DIBABA 

Κατηγορία:Αιθίοπες αθλητές του στίβου
Κατηγορία:Αιθίοπες Ολυμπιονίκες
Κατηγορία:Δρομείς μεσαίων αποστάσεων
Κατηγορία:Δρομείς μεγάλων αποστάσεων
Κατηγορία:Αργυροί Ολυμπιονίκες του στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2012
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Παγκόσμιοι πρωταθλητές στίβου
Κατηγορία:Νικητές Diamond League
Φούσα-Κρούγια

Η **Φούσα-Κρούγια** () είναι πόλη στον νομό Δυρραχίου της Αλβανίας. Στη μεταρρύθμιση της τοπικής αυτοδιοίκησης το 2015 έγινε δημοτική ενότητα του δήμου Κρούγια. Ο πληθυσμός κατά την απογραφή του 2011 ήταν 18.477. Η πόλη έγινε ευρύτερα γνωστή λόγω της επίσκεψης του προέδρου των ΗΠΑ Τζορτζ Μπους την Κυριακή 10 Ιουνίου 2007. Στην περιοχή της Φούσα-Κρούγιε έλαβε επίσης χώρα μία γνωστή μάχη του Σκεντέρμπεη. Η Σότε Γκαλίτσα, Κοσοβάρα επαναστάτρια, πέθανε στην πόλη το 1927. 

Στη Φούσια-Κρούγια λειτουργεί εργοστάσιο τσιμέντου της Antea Cement Sh.A., θυγατρικής της ελληνικής εταιρείας Τσιμέντα ΤΙΤΑΝ. Ακόμη λειτουργεί παρόμοιο εργοστάσιο της Seament Group. Στην πόλη υπάρχει σημαντικό μοναστήρι μπεκτασήδων (τεκές). 

## Κλίμα
Η Φούσα-Κρούγια έχει μεσογειακό κλίμα (Κλιματική ταξινόμηση Κέππεν: *Csa*). 

## Παραπομπές


Κατηγορία:Πόλεις της Αλβανίας
Μπράιαν Γουίλσον

**O Μπράιαν Ντάγκλας Γουίλσον** (20 Ιουνίου 1942 - 11 Ιουνίου 2025) ήταν Αμερικανός μουσικός, τραγουδοποιός, τραγουδιστής και δημιουργός των The Beach Boys. 

## Βιογραφικά στοιχεία
Αφού υπέγραψε συμβόλαιο με την Capitol Records το 1962, ο Μπριαν έγραψε και συμμετείχε στην συγγραφή πάνω από 20 τραγουδιών που έφτασαν το τοπ 40 για το συγκρότημα. Εκτός από τις ανορθόδοξες προσεγγίσεις στην σύνθεση της μουσικής ποπ, ο Ουίλσον είναι γνωστός για τη μακροχρόνια μάχη του με τη ψυχική ασθένεια. Συχνά αναφέρεται ως ιδιοφυΐα και θεωρείται από πολλούς ως ένας από τους πιο πρωτοποριακούς και σημαντικότερους τραγουδοποιούς για τα τέλη του 20ού αιώνα.

Οι Beach Boys δημιουργήθηκαν από τον Γουίλσον, μαζί με τους αδερφούς του Καρλ και Ντένις, τον ανιψιό τους Μάικ Λοβ, και τον φίλο τους Αλ Τζαρντίν. Ο Μπράιαν, ο οποίος ανετράφη επηρεασμένος από συγκροτήματα τζαζ, ροκ εντ ρολ της δεκαετίας του 1950. Αρχικά ο Μπράιαν ήταν τραγουδοποιός, παραγωγός, μπασίστας, παίκτης των πλήκτρων για το συγκρότημα και ντε φάκτο επικεφαλής τους.

Το 1964, υπέστη μια νευρική κατάρρευση και σταμάτησε να περιοδεύει με την ομάδα του, γεγονός που οδήγησε σε πιο προσωπική δουλειά όπως οι Pet Sounds. Ο Ουίλσον ήταν ο πρώτος καλλιτέχνης ποπ που πιστώνεται για τη συγγραφή, την οργάνωση, την παραγωγή και την εκτέλεση του δικού του υλικού. Θεωρείται σημαντικός πρωτοπόρος στον τομέα της μουσικής παραγωγής, ο κύριος δημιουργός της California Sound, ένας από τους πρώτους παραγωγούς μουσικής και ο πρώτος παραγωγός βράχων για να χρησιμοποιήσει το στούντιο ως δικό του όργανο. Ο ασυνήθιστος δημιουργικός έλεγχος που του έδωσε το Capitolπάνω στα δικά του αρχεία έθεσε αποτελεσματικά ένα προηγούμενο που επέτρεψε σε άλλες μπάντες και καλλιτέχνες να δρουν ως δικοί τους παραγωγοί ή συμπαραγωγοί. Η επιτυχία του Wilson οδήγησε επίσης στον πολλαπλασιασμό των ομοϊδεάτων παραγωγών της Καλιφόρνιας που βοήθησαν να αντικαταστήσουν τη Νέα Υόρκη ως κέντρο λαϊκών δίσκων.

Είχε παντρευτεί δύο φορές. Πρώτα την Μέριλιν Γουίλσον-Ράδερφορντ το 1964, ενώ χώρισαν το 1979. Ύστερα, το 1995, παντρεύτηκε την Μελίντα Λέντμπετερ, η οποία απεβίωσε το 2024. Είχε επτά παιδιά. 

Απεβίωσε στις 11 Ιουνίου 2025, σε ηλικία 82 ετών.

## Παραπομπές


Κατηγορία:Αμερικανοί τραγουδιστές
Κατηγορία:Αμερικανοί συνθέτες
Favourite Worst Nightmare

Το ***Favourite Worst Nightmare*** είναι το δεύτερο άλμπουμ του Βρετανικού ροκ συγκροτήματος Arctic Monkeys. Κυκλοφόρησε στις 23 Απρίλη 2007 απο τη δισκογραφική εταιρεία Domino Recording Company. Ηχογραφήθηκε στα Miloco Studios στο ανατολικό Λονδίνο με παραγωγούς τους James Ford και Mike Crossey, το single "Brianstorm" προηγήθηκε της κυκλοφορίας του άλμπουμ στις 16 Απρίλη 2007.

## Αλλαγή στυλ
Συγκριτικά με το πρώτο άλμπουμ του συγκροτήματος Whatever People Say I Am, That's What I'm Not, το άλμπουμ έχει περιγραφεί ώς "πολύ, πολύ γρήγορο και πολύ, πολύ δυνατό", προβάλλεται ως "πιο φιλόδοξο, ισχυρότερο... και με μία εξαιρετική παραγωγή". Αντανακλά τα ταξίδια του συγκροτήματος στον κόσμο περισσότερο απο τις τοπικές ιστορίες του πρώτου άλμπουμ, FWN είναι ένα "γρηγορότερο, πιο κακό" άλμπουμ. Το άλμπουμ αναμφίβολα έχει επιρροές απο τους *[[The Smiths]]*. Η αγάπη του συγκροτήματος για τα κλασικά φιλμ επηρεάζει επίσης το νέο τους στυλ. Για παράδειγμα, το όργανο στην αρχή απο το τελευταίο τραγούδι του άλμπουμ, "505" αντιγράφει το τραγούδι του Ennio Morricone για την ταινία *[[Ο Καλός, ο Κακός και ο Άσχημος]]*.

## Ιστορία
Ο τίτλος του άλμπουμ, *Favourite Worst Nightmare*, προήλθε απο το τραγούδι "D is for Dangerous", το τρίτο τραγούδι του άλμπουμ. Το συγκρότημα είπε ότι σκέφτηκαν να ονομάσουν το άλμπουμ Lesbian Wednesdays, Gordon Brown ή Gary Barlow.

Σε μία συνέντευξη με το NME, ο Nick O'Malley ανακοίνωσε πολλούς τίτλους συμπεριλαμβανομένου του "D is for Dangerous" και "Balaclava". Τα τραγούδια "The Bakery" και "Plastic Tramp" που επίσης αναφέρθηκαν στη συνέντευξη με το NME αλ

λά δεν συμπεριλήφθηκαν στο άλμπουμ, κυκλοφόρησαν αργότερα ως B- sides του single "Fluorescent Adolescent". Το τραγούδι "Leave Before the Lights Come On" που υπήρχαν φήμες ότι θα συμπεριληφθεί τελικά δεν κυκλοφόρησε.

6 απο τα 12 τραγούδια είχαν κάνει ντεμπούτο σε συναυλίες πριν κυκλοφορήσει το άλμπουμ. Το άλμπουμ ηχογραφήθηκε γρήγορα καθώς το συγκρότημα ήθελε να βγει και να παίξει τα τραγούδια ξανά.

## Τραγούδια άλμπουμ
Όλοι οι στίχοι έχουν γραφεί απο τον Alex Turner, εκτός απ'όπου αναφέρεται διαφορετικά, όλη η μουσική έχει γραφεί απο τους Arctic Monkeys.

# "Brianstorm"
# "Teddy Picker"
# "D Is for Dangerous"
# "Balaclava"
# "Fluorescent Adolescent" (γράφηκε απο τον Alex Turner και την Johanna Bennett)
# "Only Ones Who Know"
# "Do Me a Favour"
# "This House Is a Circus"
# "If You Were There, Beware"
# "The Bad Thing"
# "Old Yellow Bricks" (γράφηκε απο τον Alex Turner και τον Jon McClure)
# "505"

## Παραπομπές


Κατηγορία:Άλμπουμ των Arctic Monkeys
Κατηγορία:Άλμπουμ του 2007
Ευρωπαϊκό Πρωτάθλημα Σκοποβολής 10 μέτρων 1986

Το **Ευρωπαϊκό Πρωτάθλημα Σκοποβολής 10 μέτρων 1986** (αγγλικά: *1986 10m European Shooting Championships*) ήταν η 16η διοργάνωση του Ευρωπαϊκού Πρωταθλήματος Σκοποβολής 10 μέτρων, που διοργανώθηκε από την Ευρωπαϊκή Συνομοσπονδία Σκοποβολής. Η διοργάνωση πραγματοποιήθηκε στο Έσποο, στη Φινλανδία. Στο πρωτάθλημα διεξήχθησαν 10 αγωνίσματα, 3 ανδρών, 2 γυναικών, 3 εφήβων και 2 νεανίδων. 
 
Πρωταθλήτρια χώρα αναδείχθηκε η Σοβιετική Ένωση κατακτώντας 2 χρυσά, 2 ασημένια και 1 χάλκινο μετάλλιο. Τη δεύτερη θέση κατέλαβε η Γαλλία με 1 χρυσό και 1 ασημένιο και την τρίτη η Γιουγκοσλαβία και η Σουηδία με 1 χρυσό μετάλλιο έκαστη.
## Κάτοχοι μεταλλίων
### Ανδρών
1984 | 1985 | 1986 | 1987 | 1988

### Γυναικών
1984 | 1985 | 1986 | 1987 | 1988

## Πίνακας μεταλλίων

## Εξωτερικοί σύνδεσμοι
*Διεθνής Ομοσπονδία Σκοποβολής – Επίσημα αποτελέσματα
*Schießen — Europameisterschaften (1929–2004)

Κατηγορία:Ευρωπαϊκό Πρωτάθλημα Σκοποβολής 10 μέτρων
Κατηγορία:Σκοποβολή το 1986
Κατηγορία:Αθλητισμός στη Φινλανδία
Βραβείο Καρλ Σέιγκαν

Το **Βραβείο Καρλ Σέιγκαν** (αγγλικά: Carl Sagan Memorial Award) είναι ένα βραβείο που παρουσιάστηκε από κοινού από την Αμερικανική Εταιρεία Αστροναυτικής και την Πλανητική Εταιρεία, και απονέμεται σε ένα άτομο ή μια  ομάδα "που έχει επιδείξει ηγετική θέση στην έρευνα ή στις πολιτικές που προωθούν την εξερεύνηση του Κόσμου".

Το βραβείο Καρλ Σέιγκαν, το οποίο παρουσιάστηκε για πρώτη φορά  το 1997, δημιουργήθηκε προς τιμήν του Αμερικανού αστρονόμου, αστροβιολόγου και γνωστού επιστήμονα Καρλ Σέιγκαν (1934-1996).
## Παραλήπτες
*1997 Bruce Murray
*1998 Wesley Huntress
*1999 Ed Stone
*2000 Arnauld Nicogossian
*2001 Edward Weiler
*2002 California and Carnegie Planet Search Team
*2003 Roald Sagdeev
*2004 Steve Squyres and the Athena Team
*2005 Michael Malin
*2006 Scott Hubbard
*2007 Maria Zuber
*2008 Lennard A. Fisk
*2009 Καμιά απονομή
*2010 Καμιά απονομή
*2011 Charles Elachi
*2012 Riccardo Giacconi
*2013 Eileen K. Stansbery
*2014 William J. Borucki
*2015 Frank Cepollina
*2016 Alan Stern
*2017 AURA “HST &  Beyond” Committee

## Εξωτερικοί σύνδεσμοι
* Το Βραβείο Καρλ Σέιγκαν στον ιστότοπο της Αμερικανικής Αστροναυτικής Εταιρείας
*Το βραβείο Καρλ Σέιγκαν στον ιστότοπο της Πλανητικής Εταιρείας

Κατηγορία:Βραβεία επιστήμης και τεχνολογίας
Ασθένεια των αδελφών Φιλντς

Η **ασθένεια των αδελφών Φίλντς** θεωρείται μία από τις πιο σπάνιες γνωστές ασθένειες παγκοσμίως, με μόνο δύο γνωστές διαγνώσεις. Η συχνότητα της συγκεκριμένης ασθένειας είναι περίπου 1 στις 3.75 δισεκατομμύριο (ωστόσο εφόσον η ασθένεια εκδηλώθηκε σε μονοζυγωτικά δίδυμα, έτσι η πραγματική συχνότητα είναι 1 στις περίπου 7.5 δις).Η ασθένεια έχει λάβει το όνομα της από της Ουαλικής καταγωγής δίδυμες αδελφές Κάθριν και Κρίστι Φίλντς,από την περιοχή Λανέλι. Η ασθένεια των Φιλντς είναι μία νευρομυϊκή ασθένεια,η οποία προκαλεί μυϊκό εκφυλισμό

Η ασθένεια παρατηρήθηκε για πρώτη φορά όταν οι αδελφές ήταν τεσσάρων. Οι γιατροί δεν ήταν ικανοί να αναγνωρίσουν την ασθένεια και να την ταιριάξουν με κάποια γνωστή ασθένεια. Ως αποτέλεσμα οι αδελφές Φιλντς έχουν υποβληθεί σε αμέτρητα δοκιμές, αλλά καμία θεραπεία δεν έχει βρεθεί ακόμα. Δεν έχει οριστεί κάποιος λόγος για την ύπαρξη της ασθένειας και έτσι οι γιατροί συμπέραναν ότι γεννήθηκαν με την ασθένεια.

## Πρόγνωση
Η ασθένεια φαίνεται να είναι βαθμιαία εκ φύσεως. Οι αδελφές Φιλντς άρχισαν να εμφανίζουν προβλήματα όταν ήταν μόλις τεσσάρων ετών. Όταν έφτασαν στην ηλικία των εννέα είχαν δυσκολίες με το περπάτημα και χρειαζόντουσαν περιπατητήρες για να μπορέσουν να περπατήσουν. Οι μύες τους ξεκίνησαν σταδιακά να επιδεινώνονται  με το πέρασμα του καιρού. Η ασθένεια επηρεάζει τα νεύρα των διδύμων, προκαλώντας τες να κάνουν ακούσιες μυϊκές κινήσεις όπως είναι το τρέμουλο στα χέρια.

Η έκταση της ασθένειας είναι ακόμα άγνωστη εφόσον οι δύο γυναίκες είναι μόλις 23 ετών. Ωστόσο η ασθένεια δεν έχει εμφανίσει κάποια προφανή επίδραση στους εγκεφάλους ή τις προσωπικότητες τους. Οι γιατροί δεν γνωρίζουν εάν η ασθένεια είναι θανάσιμη, ακόμη και να είναι κανένας δεν ξέρει το προσδόκιμο ζωής κάποιου με αυτήν την ασθένεια. Εάν η αιτία της ασθένειας είναι γενετική, υπάρχει μία πιθανότητα οι δίδυμες να την περάσουν στα μελλοντικά παιδιά τους. 

### Η ζωή των διδύμων
Οι αδελφές χρειάζεται να χρησιμοποιούν αναπηρικές καρέκλες λόγω κινητικών προβλημάτων καθώς επίσης δεν μπορούν να μιλήσουν χωρίς την χρήση ηλεκτρονικού βοηθήματος ομιλίας. Βιώνουν επίμονους και επώδυνους μυϊκούς σπασμούς, οι οποίοι χειροτερεύουν με την συναισθηματική δυσφορία. Προς το παρών μένουν με τους γονείς τους,τους οποίους βοηθούν άτομα από ξενώνες ανακουφιστικής φροντίδας. Οι γιατροί εξακολουθούν να διεξάγουν εξετάσεις στις δίδυμες με την ελπίδα να βρουν θεραπεία.

## Παραπομπές


Κατηγορία:Νευρολογικές παθήσεις
Κατηγορία:Σπάνιες ασθένειες
Κατηγορία:Μυοσκελετικές παθήσεις
Λατς (πόλη)

Το **Λατς** ή **Λάτσι** (,  [lat͡ʃ] ή Laçi) είναι πόλη και πρώην δήμος στον νομό Λέτζε, στη βορειοδυτική Αλβανία. Στη μεταρρύθμιση της τοπικής αυτοδιοίκησης του 2015 έγινε δημοτική ενότητα και έδρα του δήμου Κούρμπιν. Ήταν το διοικητικό κέντρο της πρώην επαρχίας Κούρμπιν. Ο πληθυσμός κατά την απογραφή του 2011 ήταν 17.086 άτομα. Η ομάδα ποδοσφαίρου της πόλης είναι η ΚΦ Λάτσι. Η πόλη διαθέτει σιδηροδρομικό σταθμό, ενώ η εκκλησία της πόλης είναι αφιερωμένη στον Άγιο Αντώνιο της Πάδοβας.   

## Παραπομπές


Κατηγορία:Πόλεις της Αλβανίας
Μπιένιεκ-πρόσωπο

[μικρογραφία|Μοντέλα με πρόσωπο bieniek από τον [Σεμπάστιαν Μπιένιεκ|Σεμπάστιαν Μπιένιεκ (Sebastian Bieniek) στο πρόσωπο, πριν από την παρουσίαση της συλλογής Jacquemus στην εαρινή εορταστική εβδομάδα του 2015 στο Παρίσι.]]
**Μπιένιεκ-πρόσωπο** (επίσης Bieniek-face ή Bieniekface) είναι έργο του Γερμανού καλλιτέχνη Σεμπάστιαν Μπιένιεκ. Το έργο αυτό χωρίζεται σε ζωγραφική και φωτογραφία.

## σχηματισμός
[μικρογραφία|Ζωγραφική από τον [Σεμπάστιαν Μπιένιεκ|Σεμπάστιαν Μπιένιεκ (Sebastian Bieniek). Με τίτλο "Face 80x60 No. 6", 2015. Λάδι σε καμβά. Από το έργο του Bieniek-Face. Αφηρημένη ζωγραφική (ζωγραφική). Ζωγράφος που ζει στο Βερολίνο]]
Το Bieniek-Face Oeuvre ξεκίνησε με τη σειρά Secondfaced και σήμερα αποτελείται από 35 σειρές φωτογραφιών και 15 σειρές ζωγραφικών έργων. Το 2013, το έργο έγινε παγκοσμίως γνωστό με τη βοήθεια του Διαδικτύου. Η πρώτη φωτογραφία που παρουσιάστηκε σε όλο τον κόσμο δείχνει το γιο του καλλιτέχνη, ο οποίος ήταν τότε έξι ετών.

## Φήμη στο μέσο
Τα έργα τέχνης από το έργο Bieniek-Face παρουσιάστηκαν στα ακόλουθα μέσα:

* 2015, Κινέζικη τηλεόραση
* 2015, Ιαπωνική τηλεόραση
* 2015, Süddeutsche Zeitung
* 2016, arte TV
* 2016, tv Berlin
* 2016, DerStandard
* 2016, RBB tv
* 2016, Deutsche Welle tv
* 2018, Süddeutsche Zeitung
* 2018, Vogue Spain
* 2019, Vogue Turkey
* 2019, Αφίσα του 38ου Φεστιβάλ Κινηματογράφου της Κωνσταντινούπολης

## Εκθέσεις
[μικρογραφία|"Double Bieniek-Face No. 2" του [Σεμπάστιαν Μπιένιεκ|Σεμπάστιαν Μπιένιεκ (Sebastian Bieniek) πάνω από την είσοδο ενός κινηματογράφου στην Κωνσταντινούπολη ως ορόσημο και αφίσα του 38ου Διεθνούς Φεστιβάλ Κινηματογράφου της Κωνσταντινούπολης τον Μάιο του 2019.]]
Εκθέσεις όπου παρουσιάστηκαν έργα τέχνης Bieniek-Face:

* 2014, Nicola von Senger Galerie, Ζυρίχη
* 2015, Ho Gallery, Βιέννη
* 2016, Views Bahrain, Μπαχρέιν
* 2018, Luisa Catucci Gallery, Βερολίνο

## Παραπομπές


## Εξωτερικοί σύνδεσμοι

*http://www.bieniekface.com 

Κατηγορία:Ζωγραφική
Κατηγορία:Έργα του 21ου αιώνα
Κατηγορία:Σεμπάστιαν Μπιένιεκ
Μητέρα της Γεωργίας

Η **Μητέρα της Γεωργίας** ή **Μητέρα των Γεωργιανών** (**Kartlis Deda** ή **Kartvlis Deda**) είναι ένα μνημειακό γλυπτό (άγαλμα γυναικείας μορφής) από αλουμίνιο ύψους 25 μέτρων, τοποθετημένο επί της κορυφής του λόφου *Sololaki*, λίγα χιλιόμετρα έξω από την πρωτεύουσα της χώρας, Τιφλίδα. Αποτελεί εθνικό σύμβολο της Γεωργίας, κατασκευάσθηκε το 1958 με την ευκαιρία του εορτασμού της 1.500ης επετείου από την ίδρυση της και είναι έργο του γλύπτη Elguja Amashukeli. Συμβολίζει τον τρόπο με τον οποίο η Γεωργία (εμφανίζεται ενδεδυμένη παραδοσιακής φορεσιάς) φέρεται στους φίλους της (το άγαλμα κρατάει στο αριστερό χέρι μία κούπα κρασί, για καλωσόρισμα) αλλά και στους εχθρούς της (με ένα ξίφος στο δεξί χέρι)

## Παραπομπές


Γεωργιας, Μητερα
Γεωργιας, Μητερα
Γεωργιας, Μητερα
Γιώργος Δερμάτης

Ο **Γιώργος Δερμάτης** είναι Έλληνας συγγραφέας και διδάκτωρ του Ιστορίας του Πανεπιστημίου της Λουβαίν-λα-Νεβ του Βελγίου.

## Βιογραφικό
Γεννήθηκε και μεγάλωσε στο Λαύριο. Σπούδασε στο Εθνικό και Καποδιστριακό Πανεπιστήμιο Αθηνών φιλοσοφία. Επίσης αποτελεί ιδρυτικό μέλος της Εταιρείας Μελετών Λαυρεωτικής (ΕΜΕΛ). Διατέλεσε πρόεδρος του Δ.Σ. της ΕΜΕΛ επί 4 συνεχείς θητείες (1993-2001). Έχει δημοσιεύσει άρθρα σε επιστημονικά περιοδικά και έχει γράψει βιβλία για το αρχαίο και νεότερο μεταλλευτικό-μεταλλουργικό Λαύριο.

## Βιβλιογραφία
* Θορικός: το αρχαίο θέατρο, Δήμος Λαυρεωτικής (2010)
* Το χρώμα του χρόνου, Τόπος (2009)
* Τα μεταλλεία της Καμάριζας στο Λαύρειο, Ιδιωτική Έκδοση (2006)
* Λαύρειο, Toubi's (2004)
* Λαύρειο το μαύρο φως, Εθνικό Μετσόβιο Πολυτεχνείο. Τεχνολογικό Πολιτιστικό Πάρκο Λαυρίου (2003)
* Το λιμάνι των εργαστηρίων του Λαυρείου, Ιδιωτική Έκδοση (2003)



Κατηγορία:Έλληνες πανεπιστημιακοί του 21ου αιώνα
Κατηγορία:Έλληνες συγγραφείς του 19ου αιώνα
Άρον Τάμασι

Ο **Άρον Τάμασι** (ουγγρικά: Áron Tamási, γεννήθηκε ως **Γιάνος Ταμάς**, 20 Σεπτεμβρίου 1897 – 26 Μαΐου 1966) ήταν Ούγγρος συγγραφέας. Έγινε ιδιαίτερα γνωστός στην πατρίδα του, τη Τρανσυλβανία, καθώς και στην Ουγγαρία, καθώς οι ιστορίες είναι γραμμένες στο αυθεντικό στυλ του Σίκουλοι.

## Βιογραφία
Γεννήθηκε στη Φαρκασλάκα, σε μια οικογένεια Σίκουλοι στην επαρχία Ουντβάρχελι (σημερινό Λουπένι της επαρχίας Χαργκίτα), ενώ σπούδασε και αποφοίτησε σε νομική και εμπόριο στο πανεπιστήμιο Μπάμπες-Μπολιάι, Ο Ταμάσι μετανάστευσε στις Ηνωμένες Πολιτείες το 1923, λίγα χρόνια μετά την παράδοση της Τρανσυλβανίας στη Ρουμανία. Έγραψε τα πρώτα μυθιστορήματά του στην ουγγρική γλώσσα εκεί, και μετά δημοσιεύθηκαν στο Κλουζ, με επιτυχία. Επέστρεψε στην πατρίδα του το 1926 και έζησε στην Τρανσυλβανία μέχρι το 1944.

Ένα από τα γνωστότερα έργα του Τάμασι είναι μια τριλογία μυθιστορημάτων για τις περιπέτειες ενός αγοριού από το Σίκουλοι με το όνομα Άμπελ, ένα νεαρό κυνηγό που ζούσε μόνος στα δάση των ορέων Χαργκίτα. Ο Τάμασι μετακόμισε στη Βουδαπέστη το 1944 και έζησε εκεί για την υπόλοιπη ζωή του, μέχρι τον θάνατο του το 1966. Με αίτημα του, θάφτηκε στην πατρίδα του, τη Γη του Σίκουλοι, μια εθνοπολιτιστική περιοχή της ανατολικής Τρανσυλβανίας στη Ρουμανία.

## Έργα

* *Szász Tamás, a pogány* – Κλουζ, 1922 – σύντομες ιστορίες
* *Lélekindulás* – Κλουζ, 1925 – σύντομες ιστορίες
* *Szűzmáriás királyfi* – 1928 – μυθιστόρημα
* *Erdélyi csillagok* - 1929 – σύντομες ιστορίες
* *Címeresek* – Κλουζ, 1931 – μυθιστόρημα
* *Helytelen világ* – Κλουζ, 1931 – σύντομες ιστορίες
* *Ábel a rengetegben* – Κλουζ, 1932 – μυθιστόρημα
* *Ábel az országban* – Κλουζ, 1934 – μυθιστόρημα
* *Ábel Amerikában* – Κλουζ, 1934 – μυθιστόρημα
* *Énekes madár* – Βουδαπέστη, 1934 – δράμα
* *Rügyek és reménység* – Βουδαπέστη, 1935 – σύντομες ιστορίες
* *Jégtörő Mátyás* – Κλουζ, 1936 – μυθιστόρημα
* *Tündöklő Jeromos* – Κλουζ, 1936 – δράμα
* *Ragyog egy csillag* – Κλουζ, 1937 – μυθιστόρημα
* *Virágveszedelem* – Βουδαπέστη, 1938 – σύντομες ιστορίες
* *Magyari rózsafa* – Βουδαπέστη, 1941 – μυθιστόρημα
* *Vitéz lélek* – Βουδαπέστη, 1941 – δράμα
* *Csalóka szivárvány* – Βουδαπέστη, 1942 – δράμα
* *Összes novellái* – Βουδαπέστη, 1942 – σύντομες ιστορίες
* *A legényfa kivirágzik* – Βουδαπέστη, 1944 – σύντομες ιστορίες
* *Hullámzó vőlegény* – Βουδαπέστη, 1947 – δράμα
* *Zöld ág* – Βουδαπέστη, 1948 – μυθιστόρημα
* *Bölcső és bagoly* – Βουδαπέστη, 1953 – μυθιστόρημα
* *Hazai tükör* – Βουδαπέστη, 1953 – μυθιστόρημα
* *Elvadult paradicsom* – Βουδαπέστη, 1958 – σύντομες ιστορίες 1922–26
* *Világ és holdvilág* – Βουδαπέστη, 1958 – σύντομες ιστορίες 1936–57
* *Hegyi patak* – 1959, δράμα
* *Szirom és Boly* – Βουδαπέστη, 1960 – μυθιστόρημα
* *Játszi remény* – Βουδαπέστη, 1961 – σύντομες ιστορίες
* *Akaratos népség* – Βουδαπέστη, 1962 – δράμα
* *Hétszínű virág* – Βουδαπέστη, 1963 – σύντομες ιστορίες

## Εξωτερικοί σύνδεσμοι

* Ψηφιοποιημένα έργα του Άρον Τάμασι

## Παραπομπές


Κατηγορία:Ούγγροι συγγραφείς
Κατηγορία:Ρουμάνοι συγγραφείς